Pratsam Reader
Tässä ohjeessa kerrotaan kuinka Pratsam Readerin käyttö tapahtuu. 
Yleistä 
Pratsam Reader -sovellusta käytetään Celian äänikirjojen kuunteluun. Sinun pitää kuitenkin olla Celiassa verkkokuunteluasiakas, jotta voit käyttää sovellusta. Verkkokuunteluasiakas saa Celiasta tunnukset tähän palveluun. 
(Huom. jos ryhtyy verkkokuunteluasiakkaaksi, silloin ei saa cd-levyjä.) 
Sovellus haetaan App Storesta ja asennuksen jälkeen kirjaudutaan sisään Celiasta saaduilla tunnuksilla. 
Kirjan lainaaminen 
1. Etsi vasemmalta ylänurkalta valikko-painike (kuvake, jossa on allekkain kolme viivaa) ja napauta sitä. Tämän jälkeen avautuu uusi näkymä. 
2. Etsi näytöltä ”haku” (suurennuslasikuvake) ja napauta sitä, jonka jälkeen avautuu muokkauskenttä ja tulee näppäimistö esiin. 
3. Kirjoita haluamasi kirjailijan tai kirjan nimeä ja paina Etsi-painiketta näytön oikeasta alalaidasta. 
4. Selaa hakutuloksia, kunnes haluamasi kirja löytyy. 
5. Napauta kirjan nimeä, ja valitse avautuvasta valikosta lainaa kirja. 
6. Ruutuun tulee viesti, kirja lisätään kirjahyllyyn. Etsi tässä vahvista-painiketta ja valitse se. 
7. Napauta nuolta vasemmalle eli ”Takaisin edellinen painike” ruudun vasemmasta ylänurkasta. Tulet yhden pykälän taaksepäin. 
8. Napauta vielä kerran nuolta vasemmalle eli ”Celia edellinen painike” vasemmalta ylänurkasta niin, tulet takaisin etusivulle. 
Lainatut kirjat ilmestyvät sovelluksessa etusivulle. 
Toisto alkaa tuplanapauttamalla kirjan nimeä. 
Kirjan selaus 
Kun kirjan toisto alkaa, näytön alalaitaan ilmestyy painikkeita, joilla voi pysäyttää toiston ja selata kirjaa valittujen navigointitasoilla. Oletustaso on kaikki tasot eli selaus tapahtuu otsikon tasolla. 
(Tasot riippuvat kirjan daisy-rakenteesta, millä tasolla se on tehty. Tasoja voi olla monta, taso 1, taso 2, taso 3, taso 4, sivu, 2 minuuttia, lause, 30 sekuntia jne.) 
1. Valitse taso-painike ruudun alalaidasta. Avautuu poimija ja yhden sormen pyyhkäisyllä alhaalta ylös voit vaihtaa tasoa. 
2. Kun olet haluamasi tason kohdalla, valitse nuoli vasemmalle eli edellinen-painike vasemmalta ylänurkalta. Haluamasi selaustaso on tämän jälkeen valittu. 
Valitsemalla seuraava-painike, siirryt kirjassa eteenpäin valitun tason verran ja valitsemalla edellinen-painike siirryt kirjassa taaksepäin valitun tason verran. 
Kirjan poistaminen 
Kirjan lainasta poisto tapahtuu etusivulla. Etsi näytöltä kirjan nimi, ja pyyhkäise oikealle yhdellä sormella, kunnes vastaan tulee lisää vaihtoehtoja-painike. Napauta sitä kahdesti ja valitse avautuvasta valikosta ”poista kirja hylystä”. Vahvista vielä toiminto painamalla vahvista-painiketta.
Uniajastimen asettaminen 
Tämän toiminnon avulla kirjan toisto pysähtyy automaattisesti ennalta määrätyn ajan kuluttua. Toiminnon saa kytkettyä päälle seuraavasti: 
1. Valitse näytön vasemmasta yläkulmasta valikko-painike (kuvake, jossa on allekkain kolme viivaa), jonka jälkeen avautuu uusi näkymä. 
2. Etsi uniajastin  (kellon kuvake) ja napauta se. Tämän jälkeen näkyviin tulevat vaihtoehdot minuutteina. 
3. Valitse sinulle sopiva minuuttivaihtoehto. 
(Huom. valitsemalla muokkauskentän voi määrittää ajan kirjoittamalla itse minuuttimäärän.) 
Tämän jälkeen käynnistyy ajanlaskuri. 
4. Napauta nuoli vasemmalle eli edellinen-painike ruudun vasemmasta ylänurkasta, niin pääset takaisin etusivulle. 
5. Käynnistä etusivulta haluamasi kirjan luku. 
Kirjan luku keskeytyy automaattisesti määrätyn ajan päästä. 
Lukunopeuden säätö 
Lukunopeutta ei voi säätää kirjakohtaisesti. Se lukee kaikki kirjat sillä nopeudella, jonka on asetettu. 
1. Valitse haluamasi kirja tuplanapauttamalla sen nimeä. 
2. Pysäytä kirjan toisto valitsemalla pysäytä-painike oikeasta alanurkasta. 
3. Etsi lukunopeus-painike (mittari kuvake) näytön yläosasta ja valitse se. Oletuksena arvo on 100 %. 
4. Siirry poimijan kohdalle ja pyyhkäisemällä yhdellä sormella alhaalta ylös lisäät, ja ylhäältä alas vähennät lukunopeutta. 
5. Kun lukunopeus on valittu, napauta nuolta vasemmalle eli edellinen painike vasemmasta ylänurkasta. 
6. Valitse toista-painike oikeasta alanurkasta. Kirjan luku käynnistyy valitulla lukunopeudella. 
Kirjan lataus offline kuunteluun 
Kirjoja voi myös ladata omaan laitteeseen, jonka jälkeen kuunteluun ei tarvita nettiyhteyttä. Tämä toiminto on erittäin hyvä silloin, kun ollaan matkoilla tai mökillä, jossa ei ole internettiä. Kirjan lataus tapahtuu seuraavasti: 
1. Kun olet etusivulla kirjan kohdalla, siirry seuraavaan kohteeseen lisää vaihtoehtoja-painike ja valitse se. Tämän jälkeen ruudulle avautuu uusi näkymä. 
2. etsi lataa kirja painike ja valitse se. 
3. Avautuvasta ikkunasta etsi vahvista-painike ja napauta se. 
Odota, että kirja latautuu. Latausnopeus riippuu nettinopeudesta. Pian kirjan nimen kohdalla ilmestyy offline kirja. 
Ladatun kopion poistaminen 
Kirjan ladatun kopion poisto tapahtuu etusivulla. Etsi näytöltä kirjan nimi, ja pyyhkäise oikealle yhdellä sormella, kunnes vastaan tulee lisää vaihtoehtoja-painike. Napauta sitä kahdesti ja valitse avautuvasta valikosta ”poista ladattu kopio”. Vahvista vielä toiminto painamalla Vahvista-painiketta. Tämän jälkeen ladattu versio on poistettu, mutta kirjahyllyyn jää online-kirja, jota voi kuunnella verkon kautta.